เตือนส่งออกไทยเพิ่มคุณภาพสินค้าก่อนเจอวิกฤต
เอ็กซิมแบงก์เตือนวิกฤตส่งออกไทยถึงทางตัน หากไม่ลงทุนเพื่อเพิ่มคุณภาพสินค้า
15 มี.ค. 2554

เอ็กซิมแบงก์เตือนวิกฤตส่งออกไทยถึงทางตัน หากไม่ลงทุนเพื่อเพิ่มคุณภาพสินค้า 
ฝ่ายวิจัยธุรกิจธนาคารเพื่อการส่งออกและนำเข้าแห่งประเทศไทย หรือ เอ็กซิมแบงก์ ออกบทวิจัยเรื่อง "ส่งออกส่อเค้าพบทางตันหากลงทุนไทยยังไม่ขยับ" เนื่องจากพบว่าในช่วง 5 ปีการลงทุนของไทยอาจจะเรียกได้ว่าอยู่ในสภาพหยุดนิ่ง หรือขยายตัวเพียง 1.5 %  ต่อปี ต่ำที่สุดเมื่อเทียบกับประเทศอื่นๆ ในภูมิภาค และสัดส่วนการลงทุนเมื่อเทียบกับอัตราการขยายตัวของเศรษฐกิจหรือจีดีพี ลดลงมาอยู่ที่ระดับ 20 % ต่ำเป็นอันดับสองในภูมิภาครองจากฟิลิปปินส์ ซึ่งถือว่าเป็นยุคตกต่ำที่สุดของการลงทุนไทยนับจากอดีตตั้งแต่ช่วงก่อนวิกฤตต้มยำกุ้งปี 2535 - 2539
ผลลัพธ์จากการลงทุนที่หยุดนิ่งเป็นสาเหตุทำให้ประสิทธิภาพการผลิตของไทยอยู่ในระดับต่ำ ขีดความสามารถในการแข่งขันของไทยเริ่มสะดุดเมื่อเทียบกับประเทสคู่แข่ง ซึ่งจากการจัดอันดับขีดความสามารถในการแข่งขันของประเทศต่างๆ 58 ประเทศทั้วโลกที่จัดทำขึ้นทุกปีโดย  โดย The International for Management Development (IMD)พบว่าอันดับขีดความสามารถในการแข่งขันของไทยเพิ่มขึ้น เพียงเล็กน้อยจากอันดับ 27 ในปี 2548 มาอยู่ที่อันดับ 26 ในปี 2553 
ขณะที่จีนและมาเลเซียเคยอยู่ในอันดับต่ำกว่าไทยในปี 2548 กลับขยับอันดับขึ้น มาแซงหน้าไทยในปี 2553 เช่นเดียวกับประเทศอื่นๆ อย่างอินเดีย ฟิลิปปินส์ และอินโดนีเซีย ที่เคยมีขีดความสามารถในการแข่งขันตามหลังไทยอยู่มากในปี 2548ต่างก็ขยับเข้าใกล้ไทย  ซึ่งผลการศึกษาของ IMD ชี้ชัดว่าจุดอ่อนสำคัญต่อการพัฒนาขีดความสามารถในการแข่งขันของไทยอยู่ที่ระบบโลจิสติกส์ และโครงสร้างพื้นฐานที่ไม่ได้รับการพัฒนาอย่างเพียงพอ โดยเฉพาะโครงสร้างพื้น ฐานด้านเทคโนโลยีที่นอกจากอันดับไม่ดีขึน้ แล้วยังตกจากอันดับ 37 ในปี 2548 มาอยู่อันดับ 48 ในปี 2553
จากสถานการณ์ดังกล่าวจึงถึงเวลาที่ประเทศไทยควรต้องเร่งฟื้นฟูภาคการลงทุนอย่างจิงจังเพื่อเป็นกลไกส่งต่อไปถึงภาคส่งออก และควรใช้จังหวะที่เงินบาทแข็งค่า เร่งนำเข้าเครื่องจักรและเทคโนโลยี เพื่อพลิกฟื้นภาคการลงทุนให้สามารถเพิ่มมูลค่าของสินค้าส่งงออก ให้สามารถแข่งขันกับประเทศต่างๆได้ จากปัจจุบันที่ไทยจะเน้นเรื่องการแข่งขันด้านราคาเป็นหลัก ยิ่งทำให้ไทยเสียเปรียบคู่แข่งอย่างจีน เวียดนาม รวมถึงอินเดียมากขึ้น